5. ทรัพย์สินที่ใช้ในการประกอบธุรกิจ

5.1 สินทรัพย์ถาวรหลักที่ใช้ในการประกอบธุรกิจ

ที่ดิน อาคาร และอุปกรณ์

ที่ดิน อาคาร และอุปกรณ์ ที่บริษัทฯและบริษัทย่อยเป็นเจ้าของและไม่ติดภาระจำนอง/จำนำ ณ วันที่
31 ธันวาคม มีดังนี้

(หน่วย : ล้านบาท)

+---------------------------------------+---------+---------+---------+
| รายการ                                | 2549    | 2548    | 2547    |
+---------------------------------------+---------+---------+---------+
| ที่ดิน                                   |         |         |         |
+---------------------------------------+---------+---------+---------+
|   ที่ดินในเขตกรุงเทพฯ และปริมณฑล           | 49.3    | 37.4    | -       |
|                                       |         |         |         |
|   ที่ดินในต่างจังหวัด                       | 191.5   | 178.7   | 69.8    |
+---------------------------------------+---------+---------+---------+
|   รวมที่ดิน                              | 240.8   | 216.1   | 69.8    |
+---------------------------------------+---------+---------+---------+
| อาคาร                                 |         |         |         |
+---------------------------------------+---------+---------+---------+
|   สาขาในเขตกรุงเทพฯ และปริมณฑล          | 15.2    | 3.5     | -       |
|                                       |         |         |         |
|   สาขาในต่างจังหวัด                      | 197.4   | 151.8   | 89.5    |
+---------------------------------------+---------+---------+---------+
|   รวมอาคาร                            | 212.6   | 155.3   | 89.5    |
+---------------------------------------+---------+---------+---------+
| อุปกรณ์                                 |         |         |         |
+---------------------------------------+---------+---------+---------+
|   เครื่อง                               | 2,004.5 | 1,456.7 | 877.0   |
| ตกแต่งและติดตั้ง/คอมพิวเตอร์/เครื่องใช้สำนักงาน |         |         |         |
|                                       | 179.0   | 187.0   | 153.0   |
|   ยานพาหนะ                            |         |         |         |
+---------------------------------------+---------+---------+---------+
|   รวมอุปกรณ์                            | 2,183.5 | 1,643.7 | 1,030.0 |
+---------------------------------------+---------+---------+---------+
| เครื่องตกแต่งระหว่างติดตั้ง                  | 12.2    | 51.5    | 103.2   |
+---------------------------------------+---------+---------+---------+
| รวม                                   | 2,649.1 | 2,066.6 | 1,292.5 |
+---------------------------------------+---------+---------+---------+
|   หัก ค่าเสื่อมราคาสะสม                   | (891.1) | (788.7) | (626.6) |
+---------------------------------------+---------+---------+---------+
| ที่ดิน อาคาร และอุปกรณ์ – สุทธิ              | 1,758.0 | 1,277.9 | 665.9   |
+---------------------------------------+---------+---------+---------+

  สินทรัพย์ไม่มีตัวตน

สินทรัพย์ไม่มีตัวตน ของบริษัทฯและบริษัทย่อย ณ วันที่ 31 ธันวาคม 2549 มีดังนี้

(หน่วย : ล้านบาท)

  ------------------------------------------- ------------- -------------
  รายการ                                      2549          2548

  ซอฟท์แวร์                                     156.1         89.2
  ------------------------------------------- ------------- -------------

  สัญญาเช่าระยะยาว

บริษัทฯและบริษัทย่อย ได้ทำสัญญาเช่าที่ดิน อาคาร และอุปกรณ์
เพื่อใช้เป็นสำนักงานสาขาและทำสัญญาเช่ารถยนต์ จำนวนหลายสัญญา
บริษัทฯและบริษัทย่อยมีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม มีดังนี้

(หน่วย : ล้านบาท)

+-------------------------------+------------+-----------+------------+
| รายการ                        | 2549       | 2548      | 2547       |
+-------------------------------+------------+-----------+------------+
| สัญญาเช่าที่ดิน/อาคาร/อุปกรณ์        | 550.3      | 344.9     | 257.9      |
|                               |            |           |            |
| สัญญาเช่ารถยนต์                  | 48.1       | 14.5      | 3.5        |
+-------------------------------+------------+-----------+------------+
| รวม                           | 598.4      | 359.4     | 261.4      |
+-------------------------------+------------+-----------+------------+

2.  เงินให้สินเชื่อ

  นโยบายการจัดชั้นสินทรัพย์

งวดการบัญชีครึ่งปีแรกของปี 2549

บริษัทฯ จัดชั้นสินทรัพย์ตามประกาศของธนาคารแห่งประเทศไทย
เนื่องจากยังอยู่ภายใต้การกำกับดูแลของธนาคารแห่งประเทศไทย บริษัทฯ
จึงจัดชั้นสินทรัพย์ตามประกาศเรื่องสินทรัพย์ที่ไม่มีราคาหรือเรียกคืนไม่ได้ และ
สินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์ ลงวันที่ 23 สิงหาคม 2547
โดยจัดชั้นสินทรัพย์ออกเป็น 6 ระดับตามคุณภาพสินทรัพย์
ซึ่งมีคำจำกัดความที่สำคัญและมีอัตราขั้นต่ำของการตั้งสำรองในแต่ละระดับชั้น
ซึ่งคำนึงถึงระยะเวลาและฐานะการเงินของลูกหนี้เข้ามาเกี่ยวข้อง
ซึ่งอัตราที่ใช้ในการตั้งสำรองเป็น ดังนี้

+------------------------+---------------------------------------------+
| จัดชั้นปกติ                |   ตั้งสำรองไม่ต่ำกว่าร้อยละ 1                     |
|                        |   ของยอดหนี้เงินต้นคงค้างสุทธิหรืออัตราที่ต่ำกว่า        |
| จัดชั้นกล่าวถึงเป็นพิเศษ      |                                             |
|                        |   ตั้งสำรองไม่ต่ำกว่าร้อยละ 2                     |
| จัดชั้นต่ำกว่ามาตรฐาน       |   ของยอดหนี้เงินต้นคงค้างสุทธิหรืออัตราที่ต่ำกว่า        |
|                        |                                             |
| จัดชั้นสงสัย               | ตั้งสำรองไม่ต่ำกว่าร้อยละ 20 ของยอดหนี้คงค้างสุทธิ     |
|                        |                                             |
| จัดชั้นสงสัยจะสูญ           |   ตั้งสำรองไม่ต่ำกว่าร้อยละ 50 ของยอดหนี้คงค้างสุทธิ   |
|                        |                                             |
| จัดชั้นสูญ                 |   ตั้งสำรองไม่ต่ำกว่าร้อยละ 100 ของยอดหนี้คงค้างสุทธิ  |
|                        |   ยกเว้น                                     |
|                        |                                             |
|                        |   ลูกหนี้จัดชั้นสงสัยจะสูญที่ยังไม่ได้ฟ้องร้องดำเนินคดีหรือ   |
|                        |                                             |
|                        |   ปรับโครงสร้างหนี้                             |
|                        |   ธนาคารแห่งประเทศไทยกำหนดให้ตั้งค่าเผี่อ          |
|                        |                                             |
|                        |   หนี้สงสัยจะสูญเพิ่มตามจำนวนวันที่ค้างชำระ           |
|                        |                                             |
|                        | ให้ตัดออกจากบัญชี                               |
+------------------------+---------------------------------------------+

งวดการบัญชีครึ่งปีหลังของปี 2549

บริษัทฯ จัดชั้นสินทรัพย์ตามประกาศของธนาคารแห่งประเทศไทย
เรื่องสินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์ ลงวันที่ 7 ธันวาคม 2549
และมาตรฐานการบัญชีiระหว่างประเทศ (International Accounting Standard-IAS)
ฉบับที่ 39 โดยจัดชั้นสินทรัพย์ออกเป็น 6 ระดับตามคุณภาพสินทรัพย์
ซึ่งมีคำจำกัดความที่สำคัญและมีอัตราขั้นต่ำของการตั้งสำรองในแต่ละระดับชั้น
ซึ่งคำนึงถึงระยะเวลาและฐานะการเงินของลูกหนี้เข้ามาเกี่ยวข้อง
ซึ่งอัตราที่ใช้ในการตั้งสำรองเป็น ดังนี้

+------------------------+---------------------------------------------+
| จัดชั้นปกติ                |   ตั้งสำรองไม่ต่ำกว่าร้อยละ 1                     |
|                        |   ของยอดหนี้เงินต้นคงค้างสุทธิหรืออัตราที่ต่ำกว่า        |
| จัดชั้นกล่าวถึงเป็นพิเศษ      |                                             |
|                        |   ตั้งสำรองไม่ต่ำกว่าร้อยละ 2                     |
| จัดชั้นต่ำกว่ามาตรฐาน       |   ของยอดหนี้เงินต้นคงค้างสุทธิหรืออัตราที่ต่ำกว่า        |
|                        |                                             |
| จัดชั้นสงสัย               | ตั้งสำรองไม่ต่ำกว่าร้อยละ 20 ของยอดหนี้คงค้างสุทธิ     |
|                        |                                             |
| จัดชั้นสงสัยจะสูญ           |   ตั้งสำรองไม่ต่ำกว่าร้อยละ 50 ของยอดหนี้คงค้างสุทธิ   |
|                        |                                             |
| จัดชั้นสูญ                 |   ตั้งสำรองไม่ต่ำกว่าร้อยละ 100 ของยอดหนี้คงค้างสุทธิ  |
|                        |                                             |
|                        | ให้ตัดออกจากบัญชี                               |
+------------------------+---------------------------------------------+

หมายเหตุ 1) ยอดหนี้เงินต้นคงค้างสุทธิ หมายถึง เงินต้นหักด้วยหลักประกัน

  2) ยอดหนี้คงค้างสุทธิ หมายถึง เงินต้นรวมดอกเบี้ยค้างรับหักด้วยหลักประกัน

3) รายละเอียดการกันเงินสำรองตามข้อ 1

รายงานแสดงสินทรัพย์จัดชั้นตามรายงานการตรวจสอบของธนาคารแห่งประเทศไทยครั้งล่าสุด

บริษัทเงินทุน ธนชาติ จำกัด (มหาชน)

เพียงวันที่ 31 กรกฎาคม 2546[1]

บริษัทฯ มีสินทรัพย์ด้อยคุณภาพจัดชั้น 992 ล้านบาท เท่ากับร้อยละ 0.92
ของสินทรัพย์รวมและได้กันเงินสำรองสำหรับสินทรัพย์จัดชั้นไว้แล้วจำนวน 2,415 ล้านบาท
ซึ่งในการกันเงินสำรองดังกล่าวบริษัทฯ กันเงินสำรองเผื่อสินเชื่อจัดชั้นปกติไว้ในอัตราร้อยละ 3
ที่เหลือเป็นเงินสำรองส่วนเกินอีก 258 ล้านบาท

  นโยบายการตั้งค่าเผื่อหนี้สงสัยจะสูญ

1.  บริษัทฯและบริษัทย่อยตั้งค่าเผื่อหนี้สงสัยจะสูญของเงินให้สินเชื่อตามหลักเกณฑ์ที่กำหนดโดย
    ธปท. และปรับปรุงเพิ่มด้วยจำนวนเงินเพิ่มเติมที่คาดว่าจะเรียกเก็บจากลูกหนี้ไม่ได้
    โดยการวิเคราะห์และประเมินฐานะของลูกหนี้
    โดยอาศัยประสบการณ์ในการพิจารณาความเสี่ยงและมูลค่าหลักประกันประกอบ

ปี 2549

ในปี 2549
บริษัทฯและบริษัทย่อยที่เป็นสถาบันการเงินได้ปรับปรุงหลักเกณฑ์การตั้งค่าเผื่อหนี้สงสัยจะสูญและการนำมูลค่าหลักประกันมาหักออกจากราคาตามบัญชีของลูกหนี้ในการกันเงินสำรองสำหรับลูกหนี้ด้อยคุณภาพ
เพื่อให้สอดคล้องกับหลักเกณฑ์ใหม่ของ ธปท. ที่ออกไว้ เมื่อวันที่ 7 ธันวาคม 2549
ซึ่งกำหนดให้กันเงินสำรองในอัตราร้อยละ 100
สำหรับส่วนต่างระหว่างยอดหนี้ตามบัญชีกับมูลค่าปัจจุบันของกระแสเงินสดที่คาดว่าจะได้รับจากลูกหนี้หรือมูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกัน
โดยใช้อัตราดอกเบี้ยคิดลดและระยะเวลาที่คาดว่าจะจำหน่ายหลักประกันได้ตามเกณฑ์ของ ธปท.
โดยมีกำหนดระยะเวลาการกันสำรอง ดังนี้

ก ) ลูกหนี้ที่ศาลมีคำพิพากษาแล้วหรืออยู่ระหว่างบังคับคดี และลูกหนี้ที่อยู่ระหว่างดำเนินคดี
ให้กันเงินสำรองตั้งแต่งวดการบัญชีหลังของปี 2549 เป็นต้นไป

ข ) ลูกหนี้ที่ถูกจัดชั้นเป็นสินทรัพย์จัดชั้นสงสัยจะสูญและชั้นสงสัย
ให้กันเงินสำรองตั้งแต่งวดบัญชีสิ้นสุดวันที่ 30 มิถุนายน 2550

ค ) ลูกหนี้ที่ถูกจัดชั้นเป็นสินทรัพย์จัดชั้นต่ำกว่ามาตรฐาน ให้กันเงินสำรองตั้งแต่งวดบัญชีสิ้นสุดวันที่
31 ธันวาคม 2550

สำหรับลูกหนี้ที่จัดชั้นปกติ (รวมลูกหนี้ที่ผ่านการปรับโครงสร้างหนี้) และลูกหนี้จัดชั้นกล่าวถึงเป็นพิเศษ
ให้กันสำรองในอัตราไม่ต่ำกว่าร้อยละ 1 และ 2 ตามลำดับ ของยอดหนี้เงินต้นคงค้าง
(ไม่รวมดอกเบี้ยค้างรับ) หลังหักหลักประกันตามหลักเกณฑ์ที่กำหนด
โดยธปท.ยกเว้นลูกหนี้ตามสัญญาเช่าซื้อและสัญญาเช่าการเงินของบริษัทฯ
ซึ่งจะกันสำรองก่อนหักหลักประกัน

ณ วันที่ 31 ธันวาคม 2549 บริษัทฯและบริษัทย่อยได้กันสำรองในอัตราร้อยละ 100
สำหรับลูกหนี้ที่ศาลมีคำพิพากษาหรืออยู่ระหว่างบังคับคดี
และลูกหนี้ที่อยู่ระหว่างดำเนินคดีตามเกณฑ์ใหม่ของ ธปท. แล้ว
และสำหรับลูกหนี้ด้อยคุณภาพส่วนที่เหลือที่เป็นลูกหนี้จัดชั้นสงสัยจะสูญ สงสัย และต่ำกว่ามาตรฐาน
บริษัทฯและบริษัทย่อยยังคงตั้งสำรองตามหลักเกณฑ์เดิมในอัตราร้อยละ 100
และอัตราไม่ต่ำกว่าร้อยละ 50 และ 20 ตามลำดับ ของยอดหนี้หลังหักหลักประกัน
ยกเว้นบริษัทย่อยแห่งหนึ่ง (ธนาคารธนชาต)
ซึ่งได้ตั้งสำรองสำหรับลูกหนี้ด้อยคุณภาพเต็มตามเกณฑ์ที่กำหนดในข้อ ก) ข) และ ค)
ดังกล่าวข้างต้นแล้ว
และได้นำมูลค่ารถยนต์ที่เป็นหลักประกันมาหักออกจากมูลหนี้ตามสัญญาเช่าซื้อก่อนการคำนวณเงินสำรองตามเกณฑ์

ปี 2548

บริษัทฯและบริษัทย่อยตั้งสำรองเผื่อหนี้สงสัยจะสูญตามหลักเกณฑ์ที่กำหนดโดย ธปท. ที่ออกไว้เมื่อวันที่
23 สิงหาคม 2547 โดยพิจารณาและตั้งสำรองเผื่อหนี้สงสัยจะสูญในอัตราไม่ต่ำกว่าร้อยละ 1
สำหรับหนี้จัดชั้นปกติ ร้อยละ 2 สำหรับหนี้จัดชั้นกล่าวถึงเป็นพิเศษ ร้อยละ 20
สำหรับหนี้จัดชั้นต่ำกว่ามาตรฐาน ร้อยละ 50 สำหรับหนี้จัดชั้นสงสัยและร้อยละ 100
สำหรับหนี้จัดชั้นสงสัยจะสูญ
โดยบริษัทฯและบริษัทย่อยสามารถนำมูลค่าหลักประกันซึ่งคำนวณตามเกณฑ์มาหักจากยอดคงค้างของลูกหนี้ก่อนการคำนวณสำรองเผื่อหนี้สงสัยจะสูญได้
ยกเว้นหนี้ตามสัญญาเช่าซื้อหรือเช่าการเงินซึ่งคำนวณสำรองก่อนหักมูลค่าหลักประกัน

2.  บริษัทหลักทรัพย์ตั้งค่าเผื่อหนี้สงสัยจะสูญโดยการประเมินฐานะของลูกหนี้แต่ละรายโดยพิจารณาความเสี่ยงในการเรียกชำระและมูลค่าของหลักทรัพย์ที่ใช้ค้ำประกัน
    ตามหลักเกณฑ์ที่กำหนดโดย กลต.

3.  การตัดจำหน่ายลูกหนี้เป็นหนี้สูญ และหนี้สูญที่ได้รับคืนจะนำไปลดหรือเพิ่มค่าเผื่อหนี้สงสัยจะสูญ

4.  ค่าเผื่อหนี้สงสัยจะสูญของลูกหนี้อื่นตั้งขึ้นโดยประมาณจากจำนวนหนี้ที่อาจเรียกเก็บจากลูกหนี้ไม่ได้
    ซึ่งพิจารณาจากสถานะปัจจุบันของลูกหนี้คงค้าง ณ วันที่ในงบดุล

นโยบายการตั้งสำรองค่าเผื่อการด้อยค่าของทรัพย์สิน

การตั้งสำรองค่าเผื่อการลดค่าของทรัพย์สินของบริษัทฯและบริษัทย่อย
จะพิจารณาจากข้อบ่งชี้การด้อยค่าตามมาตรฐานบัญชีและการประมาณมูลค่าที่คาดว่าจะได้รับคืนในอนาคต

นโยบายการปรับปรุงโครงสร้างหนี้

บริษัทฯ และบริษัทย่อยมีนโยบายการปรับปรุงโครงสร้างหนี้ เป็นไปด้วยความบริสุทธิ์ ยุติธรรม
สามารถตรวจสอบได้ เพื่อให้ลูกหนี้สามารถที่จะดำเนินธุรกิจต่อไปได้
และสามารถที่จะชำระหนี้คืนให้กับบริษัทได้สูงสุด
และได้รับความเสียหายน้อยที่สุดจากลูกหนี้มีปัญหาการปรับปรุงโครงสร้างหนี้ดังกล่าว

นโยบายการรับรู้รายได้

ดอกเบี้ยจากเงินให้สินเชื่อรับรู้เป็นรายได้ตามเกณฑ์คงค้างจากยอดเงินต้นที่ค้างชำระ
รายได้ตามสัญญาเช่าซื้อรับรู้ตามวิธีผลรวมจำนวนปี (Sum-of-the-year-digits)
รายได้ตามสัญญาเช่าทางการเงินรับรู้ตามวิธีอัตราดอกเบี้ยที่แท้จริง (Effective rate)
บริษัทฯและบริษัทย่อยหยุดรับรู้รายได้ดอกเบี้ยตามเกณฑ์คงค้าง สำหรับเงินให้
สินเชื่อที่ผิดนัดชำระเงินต้นหรือดอกเบี้ยเกินกำหนดสามเดือนนับจากวันครบกำหนดชำระ
และบริษัทฯและบริษัทย่อยที่เป็นสถาบันการเงินจะโอนกลับรายการดอกเบี้ยค้างรับที่เคยบันทึกบัญชีเป็นรายได้แล้ว
การบันทึกรายได้ดอกเบี้ยหลังจากนั้นจะบันทึกตามเกณฑ์เงินสด
จนกว่าจะได้รับชำระหนี้ที่ค้างเกินกำหนดชำระดังกล่าวแล้ว

บริษัทฯและบริษัทย่อยรับรู้รายได้ดอกเบี้ยสำหรับลูกหนี้ภายหลังการปรับโครงสร้างหนี้ใหม่ ตามเกณฑ์
คงค้าง โดยอิงจากอัตราดอกเบี้ยที่ลูกหนี้ต้องจ่ายชำระตามสัญญา
ยกเว้นหนี้ตามสัญญาปรับโครงสร้างหนี้ที่อยู่ระหว่างการติดตามผลการปฏิบัติตามเงื่อนไขการปรับโครงสร้างหนี้ใหม่
ซึ่งจะรับรู้รายได้ดอกเบี้ยตามเกณฑ์เงินสดจนกว่าลูกหนี้จะปฏิบัติตามเงื่อนไขการปรับโครงสร้างหนี้ติดต่อกันไม่น้อยกว่าสามเดือนหรือสามงวดการชำระเงินแล้วแต่ระยะเวลาใดจะนานกว่า

บริษัทฯและบริษัทย่อยรับรู้รายได้ดอกเบี้ยจากลูกหนี้ที่รับซื้อหรือรับโอนโดยคำนวณหาอัตราผลตอบแทนที่ใช้กำหนดราคาทุนของลูกหนี้ทั้งกลุ่ม
( Yield ) คูณด้วยราคาตามบัญชีใหม่ (ราคาทุนที่ซื้อ)
ของลูกหนี้คงเหลือสำหรับลูกหนี้ที่มีการจ่ายชำระในระหว่างปี
และภายหลังการทำสัญญาปรับโครงสร้างหนี้จะรับรู้รายได้ดอกเบี้ยจากลูกหนี้ที่รับซื้อหรือรับโอนตามวิธีอัตราดอกเบี้ยที่แท้จริงสำหรับลูกหนี้ที่มีการจ่ายชำระในระหว่างปี

ในกรณีที่ดอกเบี้ยหรือส่วนลดได้คิดรวมอยู่ในตั๋วเงินหรือเงินให้สินเชื่อแล้ว
ดอกเบี้ยหรือส่วนลดดังกล่าวจะบันทึกเป็นรายได้รอตัดบัญชีและตัดจำหน่ายเป็นรายได้เฉลี่ยเท่าๆ
กันตลอดอายุของตั๋วเงินหรือระยะเวลาของเงินให้สินเชื่อนั้นหรือตามสัดส่วนของหนี้ที่ได้รับชำระ

ดอกผลจากการให้เช่าซื้อรับล่วงหน้าแสดงถึงส่วนลดดอกเบี้ยที่ตัวแทนจำหน่ายรถยนต์ให้กับลูกค้าซึ่งจะทยอยรับรู้เป็นรายได้ตามวิธีผลรวมจำนวนปีเช่นเดียวกับดอกเบี้ยตามสัญญาเช่าซื้อ

5.3 เงินลงทุนในหลักทรัพย์

นโยบายเกี่ยวกับเงินลงทุนในหลักทรัพย์

บริษัทฯ เล็งเห็นว่าการบริหารเงินลงทุนเป็นส่วนสำคัญในการดำเนินธุรกิจของบริษัทฯ
ซึ่งรวมไปถึงการลงทุนในหลักทรัพย์ชั่วคราวและระยะยาวทั้งภาครัฐและเอกชน
โดยกำหนดให้มีการทบทวนแผนการลงทุนทุกปี
หรือทุกครั้งที่มีสถานการณ์เปลี่ยนแปลงในตลาดเงินและตลาดทุนอย่างมีนัยสำคัญ
และให้มีการวัดผลตอบแทนและความเสี่ยงจากการลงทุนรายงานต่อผู้บริหารระดับสูงอย่างสม่ำเสมอ

บริษัทฯ มีนโยบายการลงทุนในตราสารทุนและตราสารหนี้ ในธุรกิจที่มีแนวโน้มดี ความเสี่ยงต่ำ
และมีโอกาสได้รับผลตอบแทนสูง นอกจากนั้น บริษัทฯ
กำหนดให้มีหน่วยงานรับผิดชอบดูแลการลงทุนในส่วนของตราสารทุนและตราสารหนี้แยกจากกัน
ซึ่งต้องปฏิบัติภายใต้หลักเกณฑ์ ขั้นตอน และวิธีการปฏิบัติงานที่บริษัทฯ และทางการกำหนด

การบริหารความเสี่ยงจากการลงทุน

ปัจจุบัน บริษัทฯ บริหารความเสี่ยงจากการลงทุนผ่านทางคณะกรรมการพิจารณาการลงทุน
(Investment Committee) ซึ่งรับผิดชอบในการพิจารณาอนุมัติการลงทุน
ติดตามทบทวนผลการลงทุน รวมทั้งกำหนดนโยบาย การลงทุน
ส่วนการบริหารความเสี่ยงจากการเปลี่ยนแปลงของราคาตลาด (Market Risk) บริษัทฯ
ได้นำเทคนิค Value at Risk หรือ VaR มาใช้ในการวัดความเสี่ยงของเงินลงทุนแต่ละตัว
และวิเคราะห์ความเสี่ยงของ Portfolio ได้ เพื่อที่จะกำหนด Limit ของความเสี่ยงที่บริษัทฯ
จะยอมรับได้และจะนำไปใช้ในการจัดสรรเงินกองทุน (Capital Allocation)
เพื่อรองรับความเสี่ยงที่จะเกิดขึ้นได้ในอนาคตต่อไป

การตั้งสำรองค่าเผื่อการปรับมูลค่าและค่าเผื่อการด้อยค่า

บริษัทฯ
พิจารณาค่าเผื่อการปรับมูลค่าและค่าเผื่อการด้อยค่าของเงินลงทุนโดยใช้วิธีการประเมินมูลค่า
ยุติธรรม โดยในการกำหนดราคายุติธรรมขึ้นอยู่กับลักษณะของตราสารทางการเงิน
โดยมีรายละเอียดการตั้งค่าเผื่อการปรับมูลค่าและค่าเผื่อการด้อยค่าของเงินลงทุนแต่ละประเภทของบริษัทฯ
ตามในตารางที่ได้แสดงไว้ในหัวข้อฐานะทางการเงินและผลการดำเนินงาน ส่วนที่ 2 หน้า 12-40
และหน้า 12-41

การลงทุนในบริษัทย่อยและบริษัทร่วม

นโยบายการลงทุนในบริษัทย่อยและบริษัทร่วม

บริษัทฯ มีนโยบายการลงทุนในบริษัทย่อยและบริษัทร่วม เพื่อสนับสนุนการดำเนินงานหลักของบริษัทฯ
ซึ่งเป็นสถาบันการเงินที่ดำเนินธุรกิจการให้บริการทางการเงินอย่างครบวงจร
บริษัทย่อยและบริษัทร่วมส่วนใหญ่จึงเกี่ยวข้องกับธุรกิจที่ให้บริการทางการเงิน เช่น ธุรกิจธนาคาร
ธุรกิจลีสซิ่ง ธุรกิจประกันภัย ธุรกิจประกันชีวิต ธุรกิจหลักทรัพย์ ธุรกิจจัดการลงทุน
ธุรกิจบริหารสินทรัพย์ เป็นต้น ทั้งนี้ บริษัทฯ ไม่มีการกำหนดเงินลงทุนในบริษัทย่อยและบริษัทร่วม
วงเงินลงทุนขึ้นอยู่กับความจำเป็นของทุนจดทะเบียนและปริมาณเงินที่จำเป็นต่อการดำเนินธุรกิจนั้นๆ
โดยสัดส่วนการถือหุ้นและมูลค่าการลงทุนในบริษัทย่อยและบริษัทร่วมของบริษัทฯ
ได้แสดงไว้ในตารางหัวข้อ 2.5 ส่วนที่ 2 หน้า 2-8

นโยบายการบริหารงานในบริษัทย่อยและบริษัทร่วม

บริษัทฯ
มีนโยบายการบริหารงานในบริษัทย่อยและบริษัทร่วมแตกต่างไปตามลักษณะธุรกิจและกลยุทธ์การลงทุน
การบริหารงานมีลักษณะเป็นการกระจายอำนาจ แต่จะมีการควบคุมนโยบายหลัก โดยบริษัทฯ
จะส่งผู้แทนหรือผู้บริหารของบริษัทฯ
เข้าเป็นกรรมการเพื่อร่วมกำหนดนโยบายการดำเนินธุรกิจให้สอดคล้องตามนโยบายหลักของบริษัทแม่และร่วมบริหารงานในบริษัทย่อย

สำหรับบริษัทร่วมที่บริษัทฯ มีสัดส่วนการถือหุ้นไม่มาก บริษัทฯ
อาจส่งเพียงตัวแทน/ผู้บริหารเข้าเป็นกรรมการ เพื่อร่วมกำหนดนโยบายหลักเท่านั้น
ส่วนการบริหารงานภายในบริษัทฯ ดำเนินการตามอำนาจคณะกรรมการบริหาร

ขอบเขตอำนาจในการควบคุม/การมีส่วนร่วมในการกำหนดนโยบาย

ขอบเขตอำนาจในการควบคุมบริษัทย่อยและบริษัทร่วมขึ้นอยู่กับสัดส่วนการถือหุ้น
หากมีสัดส่วนการถือหุ้นสูง บริษัทฯ
จะมีขอบเขตอำนาจในการควบคุมการบริหารงานมากกว่าบริษัทที่มีสัดส่วนการถือหุ้นต่ำกว่า
อย่างไรก็ตาม โดยทั่วไป บริษัทฯ
จะมีส่วนร่วมในการกำหนดนโยบายโดยการส่งตัวแทนหรือผู้บริหารของบริษัทฯ
เข้าเป็นกรรมการในบริษัทย่อยหรือบริษัทร่วมเพื่อร่วมกำหนดนโยบายของบริษัทย่อยหรือบริษัทร่วมนั้นๆ

การส่งตัวแทนของบริษัทฯ ไปเป็นกรรมการในบริษัทย่อยและบริษัทร่วม

บริษัทฯ อาจส่งผู้บริหารของบริษัทฯ พนักงาน หรือตัวแทนผู้ทรงคุณวุฒิ
เข้าเป็นกรรมการหรือกรรมการอิสระในบริษัทย่อยและบริษัทร่วม
เพื่อร่วมบริหารงานหรือกำหนดนโยบายหลักในบริษัทย่อยและบริษัทร่วมนั้นๆ

[1] ¹ เป็นรายงานการตรวจสอบครั้งล่าสุด เนื่องจากปี 2547-2549 ธปท.
ไม่ได้เข้าตรวจสอบบริษัทฯ